(3)

Ocjena slabosti, koje je ESRB utvrdio za Belgiju, ukazuje na sljedeće: (a) Belgija je doživjela opće povećanje zaduženosti kućanstava koje je uvelike ishod trajno ubrzanog povećanja stambenog kreditiranja. Dok su se tijekom posljednjih godina standardi kreditiranja postrožili, čini se da je nedavno došlo do zastoja ovog kretanja. Istodobno, podaci na mikro razini ukazuju na to da postoje posebne skupine kućanstava s velikim hipotekarnim kreditima u odnosu na vrijednost njihovih nekretnina, visoki udio dohotka koji se troši na otplatu kredita ili niska razina neto financijske imovine u usporedbi s njihovom razinom duga; (b) u slučaju gospodarskog ili financijskog šoka - kao što su povećana nezaposlenost i/ili pad rasta dohotka, ta visoko zadužena kućanstva mogu imati osobite poteškoće u otplati svojih dugova te se broj neispunjavanja obveza po hipotekarnim kreditima može povećati dovodeći do izravnih kreditnih gubitaka za banke, posebno u slučaju pada cijena stambenih nekretnina. Nadalje, ako se ostvari nepovoljan scenarij za gospodarstvo, povezani negativni učinci na dohodak kućanstava i bogatstvo mogu pojačati početni šok koji dalje jača negativne izravne i neizravne učinke na financijsku stabilnost (npr. ako kućanstva trebaju smanjiti potrošnju da bi otplaćivala hipotekarne kredite); (c) pored toga, cijene stambenih nekretnina, koje su se značajno povećale u posljednjih 30 godina, i dalje rastu brže od dohotka ili najma tijekom posljednjih godina. U nominalnoj vrijednosti, cijene stambenih nekretnina su sada blizu razine na kojoj su bile prije financijske krize. Postoje neki znakovi precijenjenosti, međutim alternativni modeli vrednovanja to jasno ne pokazuju. Visoke i stalno rastuće cijene stambenih nekretnina mogle bi i dalje dovesti do povećanja ukupne zaduženosti kućanstava i povećanja broja ugroženih kućanstava; (d) ESB istodobno primjećuje da postoji niz čimbenika koji ublažavaju slabosti na belgijskom tržištu stambenih nekretnina. Kao prvo, belgijska kućanstva ukupno imaju relativno visoku vrijednost financijske imovine u odnosu na dug. Kao drugo, hipotekarni krediti se obično otplaćuju s dospijećima od manje od 25 godina, što znači da belgijska kućanstva smanjuju svoj dug relativno brzo u usporedbi s kućanstvima u drugim državama Unije; (e) ESRB uočava mjere koje su provedene u Belgiji u odnosu na stambene nekretnine. Belgijska tijela su općenito bila usredotočena na osiguravanje otpornosti banaka na rizike koji proizlaze iz sektora nekretnina. Odluka središnje banke Nationale Bank van België/Banque Nationale de Belgique (NBB/BNB) iz prosinca 2013. kojom se uvode dodatni zahtjevi koji se odnose na adekvatnost kapitala za izloženosti banaka hipotekarnim kreditima, upotrebljavajući modele temeljene na internim sustavima rejtinga (2), kao i javna priopćenja NBB-a/BNB-a, kojima se poziva na povećanu opreznost na rizike povezane sa stambenim nekretninama, mogu također doprinijeti smanjenju postojećih slabosti. Osim toga, postrožuje se mogućnost poreznih odbitaka za hipotekarne kredite. Također se očekuje da će javno preuzeta obveza NBB-a/BNB-a o preuzimanju dodatnih mjera kapitala usmjerenih na visoko rizične kredite (npr. one s visokim omjerom vrijednosti kredita), ako i dalje nastave predstavljati visoki udio novih odobrenih kredita, u određenoj mjeri ograničiti daljnje stvaranje slabosti u budućnosti. S druge strane, nisu donesene mjere kojima se izravno rješavaju slabosti povezane s visoko zaduženim kućanstvima ili stalnim povećanjem cijena stambenih nekretnina. Dok su mjere politike koje su provedene prikladne s obzirom na prirodu slabosti stambenih nekretnina u Belgiji, možda nisu dovoljne da ih u potpunosti riješe,